cyanic-selkie/wikianc huggingface dataset:
భారతదేశంలో కంపెనీ పాలన
ఈస్టిండియా కంపెనీ అన్నది వాటాదారులు యాజమాన్యంలోని ప్రైవేటు కంపెనీ, లండనులోని డైరెక్టర్ల బోర్డుకు నివేదిస్తూండేవారు. అసలు మొదట్లో వాణిజ్యంపై గుత్తాధిపత్యం లక్ష్యంగా ఏర్పడింది, క్రమక్రమంగా స్వంత సైన్యం, న్యాయవ్యవస్థలతో ప్రభుత్వాధికారాలు అదుపులోకి తీసుకుంది. కంపెనీ సొమ్మును ఉద్యోగులు తమ జేబుల్లో వేసుకుంటూ ఉండడంతో కంపెనీ లాభాల్లోకి వెళ్ళిన సందర్భాలు అరుదు. ఆ దశలో, బ్రిటీష్ ప్రభుత్వానికి ఈస్టిండియా కంపెనీ మీద చాలా తక్కువ అదుపు ఉండేది, కంపెనీ అధికారులు లేదా నబోబ్స్ అనేవారు విపరీతమైన అవినీతి, బాధ్యతారాహిత్యంతో కొద్దికాలంలో ఊహించలేనంత సంపద పోగేసుకోవడంతో జనంలో ఆగ్రహం పెరుగుతూ వచ్చింది. 1784లోని పిట్ ఇండియా చట్టం మొట్టమొదటిసారిగా బ్రిటీష్ ప్రభుత్వానికి ప్రైవేటు కంపెనీ వ్యవహారాలపై అదుపుని ఇచ్చింది. చక్కని సివిల్ సర్వీసు కెరీర్ ను కంపెనీ ఉద్యోగాల్లో రూపకల్పన చేసేలా పాలసీలు రావడంతో అవినీతికి పాల్పడాలన్న దురాశ తగ్గుముఖం పట్టింది. కంపెనీ అధికారులు బ్రిటీష్ ప్రమాణాలకు అనుగుణమైన ప్రత్యేక గృహాలు నిర్మించుకుని జీవించడం పెరిగింది. 1857 భారత తిరుగుబాటు వరకూ కొనసాగిన కంపెనీ పాలన, ఆ తర్వాత 1858లో రద్దు అయింది. 1858లో భారత ప్రభుత్వ చట్టం 1858 ్ప్రకారం బ్రిటీష్ ప్రభుత్వం కొత్త బ్రిటీష్ రాజ్ కింద భారతదేశాన్ని నేరుగా పరిపాలించడం ప్రారంభించింది.
కొటికలపూడి (అయోమయ నివృత్తి)
కొటికలపూడి తెలుగువారిలో కొందరి ఇంటిపేరు.
భారతదేశంలో కంపెనీ పాలన
తొలినాళ్ళు
ఇంగ్లీష్ ఈస్టిండియా కంపెనీ ("కుంఫిణీ" అని తెలుగులో వ్యవహారం) ద కంపెనీ ఆఫ్ మర్చంట్స్ ఆఫ్ లండన్ ట్రేడింగ్ ఇన్ టు ద ఈస్టిండీస్ అన్న పేరుతో 1600లో స్థాపించారు. భారతదేశంలో వారు 1611లో మొట్టమొదట భారతదేశపు తూర్పుతీరంలో మచిలీపట్నంలో ఫ్యాక్టరీ స్థాపించడంతో కాలు మోపారు. మొఘల్ పాదుషా జహంగీర్ నుంచి 1612లో సూరత్లో అటువంటి ఫ్యాక్టరీనే నెలకొల్పేందుకు అనుమతి సంపాదించారు. 1640లో విజయనగర పాలకుడు వేంకటపతి రాయల నుంచి ఆయన సామంతుడు దామెర్ల చెన్నప్ప నాయకుడి సహకారంతో అనుమతి పొంది మద్రాసులో మరో ఫ్యాక్టరీ కట్టుకున్నారు. సూరత్ కు సమీపంలోనే ఉన్న బొంబాయి ద్వీపం పోర్చుగీసు అవుట్ పోస్టుగా ఉండేది. పోర్చుగీసు రాజవంశీకురాలైన బ్రాగంజా కేథరీన్ ని  ఇంగ్లాండు రాకుమారుడు రెండవ చార్లెస్ కి ఇచ్చి వివాహం చేస్తున్నప్పుడు బొంబాయి ద్వీపాన్ని కట్నంగా బ్రిటీష్ సామ్రాజ్యానికి ఇచ్చారు, బ్రిటీష్ సామ్రాజ్యం నుంచి ద్వీపాన్ని కుంఫిణీ 1668లో లీజుకు తీసుకుంది. రెండు దశాబ్దాల అనంతరం గంగా నదీ డెల్టాలో కలకత్తాలో ఫ్యాక్టరీ నిర్మించారు. ఈ కాలంలోనే పోర్చుగీసు, డచ్చి, ఫ్రెంచి, డానిష్ వారు ఏర్పరిచిన వివిధ కంపెనీలు ఇలానే విస్తరిస్తూ ఉన్నాయి, పెద్ద ప్రాముఖ్యం లేకుండా భారత తీరంలో కంపెనీ కార్యకలాపాలను బట్టి భారత ఉపఖండంలో తర్వాత సుదీర్ఘ కాలం కుంఫిణీ పరిపాలిస్తుందని ఎవరూ ఊహించలేదు.
రాబర్ట్ క్లైవ్ నాయకత్వంలో కుంఫిణీ 1757లో ప్లాసీ యుద్ధంలోనూ, 1764లో బక్సర్ యుద్ధం (బీహార్ లో)లోనూ విజయం సాధించడంతో కుంఫిణీ అధికారాన్ని బలపరిచింది. ఈ స్థితిలో మొఘల్ చక్రవర్తి రెండవ షా ఆలం కుంఫిణీ వారిని బెంగాల్ (ప్రస్తుత పశ్చిమ బంగ, బంగ్లాదేశ్), బీహార్ (ప్రస్తుత బీహార్, జార్ఖండ్), ఒరిస్సా ప్రాంతాల్లో పన్నులు వసూలు చేసే దివానుగా నియమించాల్సి వచ్చింది. దాంతో కుంఫిణీ దిగువ గంగా మైదానం ప్రాంతంలో 1773 నాటికల్లా వాస్తవాధికారాన్ని చెలాయిస్తున్న పరిపాలకుడిగా మారింది. అలాగే బొంబాయి, మద్రాసుల్లో దాని ఆధిపత్యాన్ని విస్తరిస్తూ అడుగులు ముందుకువేస్తూ పోయింది. ఆంగ్లో-మైసూరు యుద్ధాలు (1766-99), ఆంగ్లో-మరాఠా యుద్ధాలు (1722-1818) పంజాబ్ దిగువన సట్లెజ్ నదికి దక్షిణంగా విస్తారమైన భారత దేశ ప్రాంతాల్లో ఆధిపత్యాన్ని అందించింది. మరాఠాల ఓటమి తర్వాత ఇక మరి ఏ ఇతర స్థానిక శక్తీ కుంఫిణీ ఆధిపత్యానికి ఎదురు నిలిచేదిగా కనిపించలేదు.
కుంఫిణీ అధికార విస్తరణ ప్రధానంగా రెండు మార్గాల్లో జరిగింది. మొదటిది - భారతీయ రాజ్యాలను, వారి ఆధీనంలోని ప్రాంతాలను నేరుగా తన పరిపాలనలోకి స్వాధీనపరచుకోవడం, ఈ ప్రాంతాలన్నీ కలిపి బ్రిటీష్ ఇండియా అయింది. ఇలా స్వాధీనపరుచుకున్న ప్రాంతాల్లో వాయువ్య ప్రావిన్సులు (రోహిలాఖండ్, గోరఖ్‌పూర్, దోఅబ్ దీనిలో భాగం) (1801), ఢిల్లీ (1803), అస్సాం (అహోం రాజ్యం 1828), సింధ్ (1843) ఉన్నాయి. పంజాబ్ ప్రాంతం, వాయువ్య సరిహద్దు ప్రావిన్సు, కాశ్మీరు 1849-56ల్లో జరిగిన ఆంగ్లో-సిక్ఖు యుద్ధాల్లో కంపెనీ విజయాల ఫలితంగా బ్రిటీష్ ఇండియాలో కలిసిపోయాయి, ఐతే కాశ్మీరు అమృత్‌సర్‌ ఒప్పందాన్ని (1850) అనుసరించి వెనువెంటనే జమ్మూకు చెందిన డోగ్రా రాజవంశానికి అమ్మడంతో రాచరిక రాష్ట్రం (ప్రిన్స్‌లీ స్టేట్)గా మారింది. 1854లో బీరార్, 1856లో ఔధ్ బ్రిటీష్ ఇండియాలో విలీనం అయ్యాయి.
అధికారాన్ని ప్రతిష్ఠించుకోవడంలో రెండవ విధానం: భారతీయ పరిపాలకులు కంపెనీ ఆధిపత్యాన్ని అంగీకరిస్తూ, కంపెనీ పాలనలో పరిమిత అంతర్గత స్వతంత్ర ప్రతిపత్తి పొందేలా ఒప్పందాలు చేసుకోవడం. కంపెనీ ఆర్థిక పరిమితుల నడుమ పనిచేస్తూండడంతో, దాని పరిపాలనకు రాజకీయంగా పునాదులు ఏర్పరుచుకోవాలి. కంపెనీ పాలన మొదలైన తొలి 75 సంవత్సరాల్లో, అలాంటి అత్యంత ముఖ్యమైన సహకారం భారతీయ రాజుల నుంచి సైన్య సహకార విధానం ద్వారా లభించింది. 19వ శతాబ్ది తొలినాళ్ళలో, భారతదేశంలో మూడింట రెండువంతుల భూభాగం ఈ పాలకుల వద్దనే ఉండేది. తన భూభాగాన్ని రక్షించుకోగల భారతీయ పాలకుడు కుంఫిణీ వారితో అలాంటి ఒప్పందంలోకి రాదలచినప్పుడు కుంఫిణీ స్వాగతించేది, ఎందుకంటే అలాంటి ఒప్పందం పరోక్ష పాలన పద్ధతిలో చాలా లాభసాటిగా ఉండేది. పరోక్ష పాలనలో నేరుగా పరిపాలించడం వల్ల జరిగే ఆర్థిక వ్యయాలూ ఉండవు, విదేశీ పాలితుల మద్దతు సంపాదించాల్సిన రాజకీయ సమస్యలూ ఎదురుకావు. అవన్నీ భారతీయ పాలకుడు చూసుకుంటూండగా తమకు మాత్రం ఆర్థికంగా, రాజకీయంగా లాభం మాత్రమే మిగులుతుంది.
దీనికి బదులుగా కుంఫిణీ తమ సామంతరాజుల వంటి వీరి రక్షణ బాధ్యతలు స్వీకరించి, వారి పారంపర్య గౌరవాన్ని, ప్రతిష్ఠా చిహ్నాలను ఉండనిచ్చి మర్యాద చెల్లిస్తూండేది. సహకార మైత్రి ఒప్పందాలు హిందూ మహారాజుల, ముస్లిం నవాబుల రాజరిక రాష్ట్రాలను ఏర్పరిచాయి. అటువంటి రాజరిక రాష్ట్రాల్లో కొచ్చిన్ (1791), జైపూర్ (1794), తిరువాన్కూర్ (1795), హైదరాబాద్ (1798), మైసూరు (1799), సట్లెజ్ సమీప పర్వత రాజ్యాలు (1815), మధ్యభారత ఏజెన్సీ (1819), కచ్, గుజరాత్ గైక్వాడ్ సంస్థానాలు (1819), రాజ్‌పుతానా (1818), బహవాల్‌పూర్ (1833) ముఖ్యమైనవి.
విస్తరణ
18వ శతాబ్ది తొలి అర్థభాగంలో, మొఘల్ సామ్రాజ్యం క్షీణిస్తూండగా, ఆధునిక భారతదేశం చుట్టూ ఆవరించిన ప్రాంతాలు ప్రధానంగా చీలిపోయి ఉండేవి.
గవర్నర్ జనరల్
(వారి పదవీకాలంలో మరీ ముఖ్యమైన ఘటనలు జరిగితే తప్ప తాత్కాలిక గవర్నర్ జనరళ్లను ఈ పట్టికలో చేర్చలేదు.) thumb|రాబర్ట్ క్లైవ్ ప్లాసీ యుద్ధంలో క్లైవ్ గెలుపొందేవరకూ కలకత్తా, మద్రాసు, బొంబాయి ప్రెసిడెన్సీ పట్టణాలలో చాలావరకూ స్వతంత్ర ప్రతిపత్తి కలిగి, చెదురుమదురుగా, నిర్వహించ వీలు లేకుండా ఉన్న పట్టణ కౌన్సిళ్ల ద్వారా పరిపాలన సాగేది. ఇవి వ్యాపారులతో నిండివుండేవి. కౌన్సిళ్ళకు సమర్థవంతమైన నిర్వహణ చేసేందుకు తగ్గ అధికారం ఉండేది కాదు, భారతదేశంలో మొత్తంగా కంపెనీ వ్యవహారాల పర్యవేక్షణ లోపించడంతో కంపెనీ అధికారులు, వారి సన్నిహితులు అత్యంత దారుణమైన అక్రమాలు, అధికార దుర్వినియోగం చేసేవారు. క్లైవ్ విజయం, బెంగాల్ వంటి సంపద్వంతమైన ప్రాంతానికి దివానీ లభించడం బ్రిటన్ లో ప్రజల దృష్టికి భారతదేశాన్ని తీసుకువచ్చాయి. కొందరు కంపెనీ ఉద్యోగులు ("నబాబులు" అని వీరిని పిలిచేవారు) భారీ సంపదతో బ్రిటన్ కి తిరిగిరావడం, మరోపక్క కంపెనీకి నష్టాలు రావడం వల్ల కంపెనీ ఆర్థిక నిర్వహణ పద్ధతుల గురించి ప్రజల్లో ప్రశ్నించడం ప్రారంభం అయింది. 1772 నాటికి కంపెనీ నడపడానికి బ్రిటీష్ ప్రభుత్వం నుంచి అప్పులు అవసరమయ్యాయి, కంపెనీ అవినీతి విధానాలు త్వరలోనే బ్రిటీష్ వ్యాపార వర్గాల్లోకి, ప్రజా జీవనంలోకి కూడా అడుగుపెడతాయన్న భయాలు లండన్‌లో వ్యాపించాయి. కంపెనీ సంపాదించిన కొత్త భూభాగాల విషయంలో బ్రిటీష్ ప్రభుత్వానికి ఉండే హక్కులు, బాధ్యతల గురించి చర్చ కూడా ప్రారంభమైంది. బ్రిటీష్ పార్లమెంట్ పలు దర్యాప్తులు చేపట్టి, 1773లో నియంత్రణ చట్టాన్ని తీసుకువచ్చింది.
అప్పటి బ్రిటీష్ పార్లమెంట్ ప్రీమియర్ లార్డ్ నార్త్ కంపెనీ భూభాగాలను బ్రిటీష్ ప్రభుత్వం తానే తీసుకోవాలని కోరుకున్నా, ఆ ప్రతిపాదనకు కొన్ని లండన్ నగర వర్గాల నుంచి, బ్రిటీష్ పార్లమెంటులోని వర్గాల నుంచి తీవ్ర వ్యతిరేకత ఎదుర్కొన్నాడు. ఫలితంగా ఓ రాజీ కుదిరింది, నియంత్రణ చట్టం ప్రకారం అత్యున్నత సార్వభౌమాధికారం బ్రిటీష్ రాణికే ఉన్నా, కంపెనీ బ్రిటీష్ రాణి తరఫున సర్వస్వతంత్ర సార్వభౌమాధికారాన్ని కలిగివుంటుంది. కంపెనీ భారత, ఐరోపా కార్యకలాపాలు బ్రిటీష్ ప్రభుత్వం, పార్లమెంటుల పర్యవేక్షణ, నియంత్రణలో ఉంటాయి. భారతదేశపు పౌర, సైనిక, రెవెన్యూ వ్యవహారాలకు సంబంధించిన అన్ని రకాల సమాచారాలు, నివేదికలు, ఉత్తర ప్రత్యుత్తరాలు కంపెనీ డైరెక్టర్ల కూటమి బ్రిటీష్ ప్రభుత్వ పరిశీలనకు అందజేయాలి. భారత భూభాగాల పరిపాలనకు మద్రాసు, బొంబాయి ప్రెసిడెన్సీలపై బెంగాల్ ప్రెసిడెన్సీ సర్వాధికారాన్ని చట్టం నిశ్చయించింది. బెంగాల్ ప్రెసిడెన్సీని పరిపాలించేందుకు, కంపెనీ భారత వ్యవహారాలను పర్యవేక్షించేందుకు చట్టం ఒక గవర్నర్-జనరల్ (వారన్ హేస్టింగ్స్)ని, నలుగురు కౌన్సిలర్లను నియమించింది. "The subordinate Presidencies were forbidden to wage war or make treaties without the previous consent of the Governor-General of Bengal in Council, except in case of imminent necessity. The Governors of these Presidencies were directed in general terms to obey the orders of the Governor-General-in-Council, and to transmit to him intelligence of all important matters." However, the imprecise wording of the Act, left it open to be variously interpreted; consequently, the administration in India continued to be hobbled by disunity between the provincial governors, between members of the Council, and between the Governor-General himself and his Council. The Regulating Act also attempted to address the prevalent corruption in India: Company servants were henceforth forbidden to engage in private trade in India or to receive "presents" from Indian nationals.
బొమ్మ అదిరింది - దిమ్మ తిరిగింది
బొమ్మ అదిరింది - దిమ్మ తిరిగింది 2021లో విడుదలైన రొమాంటిక్ హార‌ర్ కామెడీ ఎంట‌ర్‌టైన‌ర్ చిత్రం. మహంకాళి మూవీస్, మహంకాళి దివాకర్ సమర్పణలో మ‌ణిదీప్ ఎంట‌ర్‌టైన్మెంట్స్ ప‌తాకంపై లుకాలపు మధు, దత్తి సురేష్‌బాబు, సోమేశ్‌ ముచ్చర్ల సంయుక్తంగా నిర్మించిన ఈ సినిమాకు కుమార్ కోట దర్శకత్వం వహించాడు. ఈ చిత్ర టీజ‌ర్ ను నటి ప్రగ్యా జైస్వాల్ 2020 డిసెంబరు 22న విడుదలచేసింది. ఈ సినిమా 2021 ఫిబ్రవరి 5న విడుదలైంది.
మూలాలు
వర్గం:తెలుగు హాస్యచిత్రాలు
ప్రతిధ్వని (1986 సినిమా)
ప్రతిధ్వని 1986 మార్చి 14న విడుదలైన తెలుగు సినిమా. సురేష్ ప్రొడక్షన్స్ పతాకం కింద డి.రామానాయుడు నిర్మించిన ఈ సినిమాకు బి.గోపాల్ దర్శకత్వం వహించాడు. అర్జున్ సర్జా, శరత్ బాబు, శారద లు ప్రధాన తారాగణంగా నటించిన ఈ సినిమాకు చక్రవర్తి సంగీతాన్నందించాడు.
మూలాలు
వర్గం:రామానాయుడు నిర్మించిన సినిమాలు
గుగ్గులు
గుగ్గులు, ఒక రకమైన ఔషధ మొక్క.ఇది బర్సెరసి కుటుంబానికి చెందింది.దీని నుండి లభించే జిగురు వంటి ద్రవాన్ని గుగ్గిలంగా ఉపయోగిస్తారు.గుగ్గులు ఒక రకమైన పూలు పూసే ఔషధ మొక్క.దీని శాస్త్రీయనామం కొమ్మిఫోరా వైటై (Kommiphora wightii).బర్సెరేసియే కుటుంబంలో ఎన్నోజాతులు ఉన్నాయి.ఒక్క కొమ్మిఫొరా వైటై (గుగ్గిలం) తప్ప మిగతా జాతులు విషపదార్ధాలు కలిగిఉన్నందున బహు కొద్దిమాత్రమే వాడుకలో ఉన్నవి. సుమారు 3, 000 సంవత్సరాలనుండి ఆయుర్వేద మందులలో ఈ గుగ్గుల్ వాడబడుతూ ఉంది.ఇందులో మందుగా వాడబడేది " గుగుల్-స్టెరోన్‌ (గుగులిపిడ్ ) అనే రసాయన పదార్ధం. శరీరములో కొలెస్టిరాల్ ను తగ్గించే గుణం, కాలేయం కొలెస్టిరాల్ ను తయారీని ఆపుచేసే గుణం దీనికి ఉందని శాస్త్రీయంగా కనుగొనబడింది. ఇది శరీరంలో ఫర్నెసోయిడ్ X రెసెప్టార్లను మూసివేయడం వలన (the extract said to block the Farnesoid x receptor (FXR) కొలెస్టిరాల్ తగ్గుతుందని అంటారు. ఎఫ్.ఎక్ష్.ఆర్. కాలేయంలో బైల్ సాల్ట్స్ ను అదుపుచేయడం ద్వారా తన పనిచేస్తుందని శాస్త్రజ్ఞులు అంటారు . ఏదిఏమైనా టోటల్ కొలెస్టిరాల్ తగ్గుదల అంతగా ఉన్నట్లు తేలలేదు. ఎల్.డి.ఎల్. (చెడ్డ ) కొలెస్టెరాల్ ను ఎక్కువ చేసే గుణం ఉన్నట్లు ఆయుర్వేదంలో చెప్పబడి ఉంది .శరీర బరువును తగ్గిస్తుందనే నిదర్శనాలు లేవు . డేవిడ్ మూరే .. బేలర్ మెడికల్ కాలేజీలో పరిశోధనలు జరిపి కలెస్టిరాల్ ను తగ్గిస్తుందని క్లినికల్ రిపోర్ట్స్ ఉన్నట్లు తెలియజేయడం జరిగింది. గుగ్గుల్ వ్యాపార రీత్యా పండిస్తారు. మంచి వాసనగల ఈ జిగురును ఎండిన తరువాత ధూపం గాను, అగరుబత్తీలు తయారీలోనూ వాడతారు.
వైద్య పరంగా ఉపయోగాలు
తిప్పతీగను, త్రిఫలాలను సమాన భాగాలు తీసుకొని కచ్చా పచ్చాగా దంచి నీళ్లకు కలిపి మరిగించి కషాయం తయారుచేసుకోవాలి. అర కప్పు కషాయానికి అర టీ స్పూన్ శుద్ధ గుగ్గులు కలిపి నెల రోజులపాటు తీసుకుంటే దీర్ఘకాలంనుంచీ బాధించే మెడనొప్పి తగ్గుతుంది. కీళ్ల నొప్పులకు వైద్యచికిత్సల్లో ఆయుర్వేద నిపుణులు యోగరాజ గుగ్గులు, త్రయోదశాంగ గుగ్గులు, లాక్షాది గుగ్గులు, మహావాత విధ్వంసినీ రసం వంటి మందులు ఇస్తారు. వీటిని వైద్యుల పర్యవేక్షణలోనే తీసుకోవాలి. యోగారాజా గుగ్గులు ఈ మందు పక్షవాతానికి పనిచేస్తుంది. కాంచనార గుగ్గులు ఈ మందులు చర్మవ్యాధులు, అంటు వ్యాధులకు, గడ్డలకు పనిచేస్తుంది. కీళ్ళ నొప్పులకు బెల్లము శుద్ధి చేసిన గుగ్గిలము, ఈ రెండు సమాన బాగాలుగా కలిపి దంచి రేగి పండంత మాత్రలు ఆరబెట్టి నిలువ చేసుకుని పూటకు ఒక మాత్ర చొప్పున 2 పూటల కొంచెం నెయ్యిలో కలిపి సేవిస్తూ వుంటే కీళ్ళ నొప్పులు చీల మండల నొప్పులు, మెడిమల నొప్పులు తగ్గిపోతాయి. గుగ్గుల్ ని అశ్వగందతో కలిపి వాడితే మధుమేహ వ్యాధికి మంచిదని ఆయుర్వేద వైద్యులు ఆంటారు. ఆయుర్వేదిక్ వైద్యులు గుగ్గిలము అనే పేరుతో ఈ కింద నుధహరించిన రీతిలో వాడుతున్నారు.
గుగ్గిలముల రకాలు
ఇందులోనిని రత్నపురి గుగ్గిలం, తెల్లగుగ్గిలం, మహిసాక్షి గుగ్గిలం ఔషధోపయోగానికి వాడతారు.పుట్టగుగ్గిలం ధూపాలకు, రంగులకు ఉపయోగిస్తారు.
మహిసాక్షి గుగ్గిలం గుణములు
మృదువు, జిగట, సువాసన, చేదు లక్షణాలు కలిగి ఉంటుంది. లోపలికిచ్చిన రక్తం శుభ్రపరచును. చెమట పుట్టించును. మూత్ర సంభందిత వ్యాధులకు మంచి జేయును. పొట్టకు బలం జేయును. మృదువు పరచును. శరీరానికి కాంతిదెచ్చును. రక్త పైత్యం, కఫం, మేధోరోగమం, శ్లేష్మం, క్రిమి, ఉన్మాదం, మూలవ్యాధి, దుష్టవ్రణాలు, గ్రంథులు, గండమాలలు, వాతం, దుష్ట రక్తం, ప్రాతనొప్పులు, విషం వీనిని హరించును. గడ్డలను, కంతులను కరగించును. నరాల రోగాలు, గొంతుకనొప్పి, గుండెలలోని దోషాలు, అమిత నడక వలన గలిగిన కాళ్ళవాపు వీనిని పోగొట్టును. బుద్ధికి బలమిచ్చును. కడుపులోను, గుండెలోను కూడియున్న చెడురక్తాన్ని శుభ్రపరచును, శీఘ్రప్రసవం గావించును. స్త్రీల ఋతుబద్ధంను విపును. నడుము నొప్పి, కాళ్ళనొప్పి, కీళ్ళనొప్పి వీనిని హరించును; స్త్రీలకు పాలు పడజేయును. మూత్రపు సంచిలో పుట్టు రాళ్ళను. నరాల మార్గాలలో పుట్టు గట్టి పదార్థాలను తీసి వేయును. విరేచనాలు కట్టును. వేడితగ్గటానికి చేసే ఔషధాలలో గలిపిన వాడినయెడల వేడిని తగ్గించును.
ఎర్రగుగ్గిలం తేనెలో గలిపి గొంతుక వాపుకు పట్టువేసిన నయమగును. ఆవుపాలలో గుగ్గిలం గలుపుకొని పుచ్చుకొనిన పుంసత్వంనకు బలము జేయును. ఇతర రుగ్మతలకు దీని చూర్ణం వేడినీళ్ళలో గలిపి పుచ్చుకొనవచ్చును. దీని సత్తువ 20 సంవత్సరావరకు దేహమందు నిలిచియుండును. ఉదయమున నోటవచ్చు ఉమ్మితో దీనిని అరగదీసి పైనపూసిన లేక పట్టువేసిన గడ్డలు హరించును.బుడ్డకు పూసిన అది కరిగిపోవును. దీనిని సురంజాను అను దుంప (its latin name is Hermodactylus) తో పుచ్చుకొనిన మూలవ్యాధి మెలుకలు ఊడిపడును. దీనిని మూలవ్యాధికి పట్టు వేసినను మేలు జేయును. దీని పొగ పుచ్చుకొనినను, దీని పొగ బట్టినను మూలవ్యాధి నయమగును. దీని పొగ దుర్గంధపుగాలికి, అంటు విషపు గాలియొక్క దోషమును పోగొట్టును. తేలు కుట్టిన చోట దీనిని పూసిన విషం హరించును. దెబ్బ తగిలిన చోట పూసిన వాపు హరించును. పట్టు వేసిన గాయంలో కూడియుండు దుష్టరక్తాన్ని శుభ్రపరచును. గండమాలలకు, కంఠంపైన నయ్యెడు గడ్డలు మానును. దీనిని నూనెవేసి నూరుచూ, నీళ్ళతో 4-5 పర్యాయములు కడుగుచుండిన జిగురు వచ్చును. దానిని దళసరిగుడ్డకు వేసి పట్టువేయ వలెను. దీనిని తినిన కడుపులోని వాపుల తీసివేయును. నల్లదబ్బ (spleen) కు జబ్బుచేయును. దీనికి విరుగుడు జాపత్రి, మోతాదు పూటకు 3 మొదలు 10 చిన్నంల యెత్తు వరకు.సుద్ద గుగ్గల గోళీలు హిమాలయా కంపెనీ వారు తయారుచేసి అమ్ముతున్నారు వీటిని కొలెస్టెరాల్, శరీర బరువును తగ్గడానికి వాడవచ్చును.
అయినవిల్లి మండలం
అయినవిల్లి మండలం, ఆంధ్రప్రదేశ్ రాష్ట్రంలోని కోనసీమ జిల్లాకు చెందిన మండలం. మండలం కోడ్: 4933.ఈ మండలంలో ఒక నిర్జన గ్రామంతో కలుపుకుని 17 రెవెన్యూ గ్రామాలు ఉన్నాయి. ఈ మండలం అమలాపురం లోక‌సభ నియోజకవర్గంలోని, పి.గన్నవరం శాసనసభ నియోజకవర్గం పరిధి క్రిందకు వస్తుంది అమలాపురం రెవెన్యూ విభాగంలోని మండలాల్లో ఇది ఒకటి. .
మండల జనాభా
2011 భారత జనగణన గణాంకాల ప్రకారం మండల జనాభా మొత్తం 65,161 అందులో పురుషులు 32,858, స్త్రీలు 32,303.
యముడు (1985 సినిమా)
యముడు ఆగస్టు 23, 1985 న విడుదలైన తెలుగు చలన చిత్రం. శ్రీ లక్ష్మీ శ్రీనివాస మూవీ క్రియేషన్స్ బ్యానర్ కింద లంకా వెంకటేశ్వర్లు నిర్మించిన ఈ సినిమాకు పి.ఎన్.రామచంద్రరావు దర్శకత్వం వహించాడు. భానుచందర్, అశ్విని, సంయుక్త ప్రధాన తారాగణంగా నటించిన ఈ సినిమాకు జె.వి.రాఘవులు సంగీతాన్ని సమకూర్చారు.
సోమశేఖరస్వామి దేవాలయం
మూలాలు
వర్గం:బాపట్ల జిల్లా పుణ్యక్షేత్రాలు వర్గం:శివాలయాలు వర్గం:1770 స్థాపితాలు వర్గం:18వ శతాబ్దపు హిందూ దేవాలయాలు వర్గం:హిందూ దేవాలయాలు వర్గం:శైవ దివ్యక్షేత్రాలు
చిమిర్యాల (నారాయణపూర్)
చిమిర్యాల, తెలంగాణ రాష్ట్రం, యాదాద్రి - భువనగిరి జిల్లా, నారాయణపూర్ మండలంలోని గ్రామం.
జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 277 ఇళ్లతో, 1049 జనాభాతో 609 హెక్టార్లలో విస్తరించి ఉంది. గ్రామంలో మగవారి సంఖ్య 530, ఆడవారి సంఖ్య 519. షెడ్యూల్డ్ కులాల సంఖ్య 107 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 577137 .పిన్ కోడ్: 508253.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.సమీప మాధ్యమిక పాఠశాల నారాయణపూర్లో ఉంది.సమీప జూనియర్ కళాశాల నారాయణపూర్లోను, ప్రభుత్వ ఆర్ట్స్ / సైన్స్ డిగ్రీ కళాశాల చౌటుప్పల్లోనూ ఉన్నాయి. సమీప వైద్య కళాశాల నార్కట్ పల్లిలోను, పాలీటెక్నిక్‌ నల్గొండలోను, మేనేజిమెంటు కళాశాల తూప్రాన్ పేట్లోనూ ఉన్నాయి. సమీప వృత్తి విద్యా శిక్షణ పాఠశాల చౌటుప్పల్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు నల్గొండలోనూ ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
చిమిరియాలలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
చంద్రశేఖర్ శంకర్ ధర్మాధికారి
చంద్రశేఖర్ శంకర్ ధర్మాధికారి భారతదేశానికి చెందిన న్యాయమూర్తి, స్వాతంత్ర్య సమరయోద్యుడు, న్యాయవాది, రచయిత. ఆయన బొంబాయి హైకోర్టు తాత్కాలిక ప్రధాన న్యాయమూర్తిగా పనిచేశాడు. చంద్రశేఖర్ శంకర్ ధర్మాధికారి 2003లో భారత ప్రభుత్వం పద్మ భూషణ్ పురస్కారంతో సత్కరించింది. ఆయన హిందీ, మరాఠీ & గుజరాతీ భాషల్లో అనేక పుస్తకాలు రచించాడు.
భారత స్వాతంత్ర ఉద్యమకారుడు
చంద్రశేఖర్ శంకర్ ధర్మాధికారిని స్వాతంత్ర్య సమరయోద్యుడిగా మహారాష్ట్ర ప్రభుత్వం గుర్తింపునిచ్చింది.
జననం, విద్యాభాస్యం
చంద్రశేఖర్ శంకర్ ధర్మాధికారి 1927 నవంబరు 20న దమయంతి ధర్మాధికారి, ఆచార్య దాదా ధర్మాధికారి దంపతులకు రాయపూర్, మధ్యప్రదేశ్ రాష్ట్రంలో జన్మించాడు. ఆయన ఎస్.బి. సిటీ కాలేజీ, నోషర్ మహావిద్యాలయ & నాగపూర్ యూనివర్సిటీ లా కాలేజీ నుండి ఏం.ఏ..,, ఎల్.ఎల్.బి పూర్తి చేశాడు.
న్యాయమూర్తిగా
చంద్రశేఖర్ శంకర్ ధర్మాధికారి నాగపూర్ యూనివర్సిటీ లా కాలేజీ నుండి ఏం.ఏ. ఎల్.ఎల్.బి పూర్తి చేశాడు. ఆయన 1956 అక్టోబరు 25 న నాగ్‌పూర్ హైకోర్టు న్యాయవాదిగా, బొంబాయి హైకోర్టులో 1958 జూలై 21లో & సుప్రీంకోర్టు న్యాయమూర్తిగా 1959 జూలై 20లో పేరు నమోదు చేసుకున్నాడు.
ఆయన 1965 ఆగస్టులో నాగ్‌పూర్‌లో ప్రభుత్వ అసిస్టెంట్ ప్లీడర్‌గా, 1970 అక్టోబరులో బొంబాయి, నాగ్‌పూర్ బెంచ్‌లో అదనపు ప్రభుత్వ ప్లీడర్ హైకోర్టుగా నియమితులయ్యాడు. చంద్రశేఖర్ శంకర్ ధర్మాధికారి 1965 నుండి 1972 వరకు బొంబాయి, నాగ్‌పూర్ బెంచ్ హైకోర్టు ప్రభుత్వ ప్లీడర్‌గా, 1972 జూలై 13న బొంబాయి హైకోర్టు అదనపు న్యాయమూర్తిగా, 1972 నవంబరు 24 నుండి ప్రధాన న్యాయమూర్తిగా నియమితుడై, 1989 నవంబరు 20న పదవీ విరమణ చేశాడు. ఆయన న్యాయమూర్తిగా పదవీ విరమణ చేసిన తరువాత 1991 జూలై 7 నుండి 1992 నవంబరు 20 వరకు మహారాష్ట్ర అడ్మినిస్ట్రేటివ్ ట్రిబ్యునల్ ఛైర్మన్‌గా పనిచేశాడు.
మూలాలు
వర్గం:న్యాయమూర్తులు వర్గం:స్వాతంత్ర్య సమర యోధులు
లిగురియన్ సముద్రం
లిగురియన్ సముద్రం మధ్యధరా సముద్రం లో ఒక భాగం. లిగురియన్ సముద్రాన్ని ఫ్రెంచ్‌ లో 'మెర్ లిగురియన్' అని, ఇటాలియన్‌ లో 'మార్ లిగురే' అని పిలుస్తారు. ఈ ప్రాంతంలో నివసించిన లిగూర్స్ ప్రజల పేరు మీద సముద్రానికి పేరు పెట్టబడింది.
భౌగోళికం
లిగురియన్ సముద్రం ఉత్తరాన లిగురియా, తూర్పున టుస్కానీ, దక్షిణాన కార్సికా, ఎల్బా దీవుల మధ్య ఉంది. ఇది పశ్చిమాన మధ్యధరా సముద్రం ద్వారా సరిహద్దులుగా ఉంది. ఆగ్నేయంలో టైర్హేనియన్ సముద్రంతో అనుసంధానించబడి ఉంది. గల్ఫ్ ఆఫ్ జెనోవా లిగురియన్ సముద్రం ఉత్తర భాగంలో ఉంది.
లిగురియన్ సముద్రం కోర్సికా ద్వీపానికి వాయువ్యంగా ఉన్న దాని లోతైన ప్రదేశంలో దాదాపు 2,850 మీటర్ల లోతును కలిగి ఉంది. అపెనైన్ పర్వతాలలో ఉద్భవించే అనేక నదులు లిగురియన్ సముద్రంలోకి ప్రవహిస్తాయి. తూర్పు నుండి ఆర్నో నది కూడా లిగురియన్ సముద్రంలోకి ప్రవహిస్తుంది. లిగురియన్ సముద్రం వెంబడి ఉన్న ముఖ్యమైన ఓడరేవులు జెనోవా, లివోర్నో, లా స్పెజియా. అత్యంత పట్టణీకరించబడిన, పారిశ్రామికీకరించబడిన కొన్ని తీర ప్రాంతాలు లిగురియన్ సముద్రం ఇటాలియన్ తీరప్రాంతంలో ఉన్నాయి.
పరిమితి
లిగురియన్ సముద్రం యొక్క సరిహద్దులను అంతర్జాతీయ హైడ్రోగ్రాఫిక్ ఆర్గనైజేషన్ ఈ క్రింది విధంగా నిర్వచించింది:
ప్రవాహాలు
లిగురియన్ సముద్రం దాని ఉపరితలంపై సవరించిన అట్లాంటిక్ వాటర్(ఎంఎడబ్ల్యూ), లెవటైన్ ఇంటర్మీడియట్ వాటర్ ద్వారా లోతుగా ప్రయాణించబడుతుంది. ఇది కోర్సికా ద్వీపం చుట్టూ ఉన్న రెండు ప్రధాన ప్రవాహాల చే కూడా బ్రష్ చేయబడింది: వెస్ట్రన్ కోర్సికా కరెంట్, కోర్సికా ఛానల్ కు చేరుకునే టైరేనియన్ ప్రవాహం.
పరిరక్షణ
లిగురియన్ సముద్రంలోని నీటిలో కనిపించే కొన్ని ముఖ్యమైన సెటాసియన్‌లలో చారల డాల్ఫిన్ (స్టెనెల్లా కోయెరులియోఅల్బా), కువియర్ ముక్కు తిమింగలం (జిఫియస్ కావిరోస్ట్రిస్), రిస్సోస్ డాల్ఫిన్ (గ్రాంపస్ గ్రిసియస్), స్పెర్మ్ వేల్ (ఫిసెటర్ కాటోడాన్), సాధారణ బాటిల్ నోస్ డాల్ఫిన్ (టర్సియోప్స్ ట్రంకాటస్)  ఉన్నాయి.
లిగురియన్ సముద్రంలో ఉన్న సెటాసియన్‌లను రక్షించడానికి, ఫ్రాన్స్, ఇటలీ దేశాలు 'మెడిటరేనియన్ ప్రాముఖ్యత కలిగిన ప్రత్యేక రక్షిత ప్రాంతం'ని ఏర్పాటు చేశాయి. 84,000 km2 విస్తీర్ణంలో, లిగురియన్ సముద్ర ప్రాంతంలో 'ఇంటర్నేషనల్ లిగురియన్ సీ సెటాసియన్ సాంక్చరి' అని పిలువబడే ఇంటర్నేషనల్ వేల్ సాంక్చరి స్థాపించబడింది.
లిగురియన్ సముద్రం: జియోమోర్ఫోలాజికల్, సెడిమెంటలాజికల్ లక్షణాలు
లిగురియన్ సముద్రం పశ్చిమ మధ్యధరా సముద్రం ఉత్తరాన ఉన్న సెక్టార్, పశ్చిమాన గల్ఫ్ ఆఫ్ లయన్, అల్జెరో-ప్రోవెన్సల్ బేసిన్, తూర్పున ఉత్తర టైర్హేనియన్ సముద్రం, కోర్సికా ఛానల్ సరిహద్దులుగా ఉంది.
లిగురియన్ బేసిన్ రెండు విభిన్న భౌగోళిక వ్యవస్థల ఉత్తర భాగాలను కలిగి ఉంటుంది, విభిన్న మూలం, పరిణామం. పశ్చిమ భాగం లోతుగా ఉంది, 2600మీకు చేరుకుంటుంది. NE-SW అక్షంతో పాటుగా ఉంటుంది, ఇది చాలా సన్నని ఖండాంతర క్రస్ట్‌ను కలిగి ఉంటుంది. సార్డినియా-కోర్స్ బ్లాక్ ఒలిగో-మియోసిన్ భ్రమణాన్ని అనుసరిస్తుంది. సీమౌంట్ ప్రాంతం కేప్ కోర్సో  సముద్రపు విస్తరణకు తూర్పున ఉన్న తూర్పు భాగం, ఉత్తర టైర్హేనియన్  టార్టోనియన్ అనంతర విస్తారమైన టెక్టోనిక్స్‌ను అనుసరించి, గుర్తించదగిన మందంతో కూడిన అవక్షేపణ కవర్‌ను కలిగి ఉంటుంది.
ఈ ప్రత్యేకమైన జియోడైనమిక్ సందర్భం రెండు వ్యవస్థల మధ్య సంక్లిష్ట నిర్మాణ పరస్పర చర్యలను ఉత్పత్తి చేసింది, ఇది ప్రస్తుతం గల్ఫ్ ఆఫ్ జెనోవాలో అతివ్యాప్తి చెందుతుంది. లిగురియన్ సముద్రం పశ్చిమ, తూర్పు బేసిన్‌లు ఫిజియోగ్రఫీ, వ్యాప్తి మరియు వాటి ఖండాంతర మార్జిన్‌ల ఏటవాలు, నిర్దిష్ట పరిణామ ధోరణులలో వాటి దోషపూరిత ఉపరితలం, వాటి సాపేక్ష అవక్షేప కవరేజీ, క్షీణత ప్రక్రియలు, నియోట్‌పై ప్రభావంతో విభిన్నంగా ఉంటాయి.
మూలాలు
వర్గం:యూరోపియన్ సముద్రాలు వర్గం:ఇటలీ సముద్రాలు వర్గం:ఫ్రాన్స్ సముద్రాలు వర్గం:మొనాకో సరిహద్దులు వర్గం:ఫ్రాన్స్-ఇటలీ సరిహద్దు వర్గం:మధ్యధరా సముద్రతీర దేశాలు వర్గం:మధ్యధరా సముద్ర దేశాలు వర్గం:సముద్రాలు
భారత కేంద్ర బడ్జెట్ 2023 - 24
భారత కేంద్ర బడ్జెట్ 2023-24 (ఆంగ్లం:2023 Union budget of India) దీన్ని ప్రస్తుత ఆర్థిక మంత్రి నిర్మలా సీతారామన్ 2023 ఫిబ్రవరి 1న భారత పార్లమెంట్లో ఉదయం 11 గంటలకు సమర్పించింది. దీంతో వరుసగా రెండోసారి డిజిటల్‌ పద్దును పార్లమెంట్‌కు సమర్పించినట్టయింది. ఇది 2020 నుండి నరేంద్ర మోడీ నేతృత్వంలోని జాతీయ ప్రజాస్వామ్య కూటమి(NDA) ప్రభుత్వ రెండవ టర్మ్ లో నాల్గవ బడ్జెట్. ఆర్ధిక మంత్రిగా నిర్మలా సీతారామన్ బడ్జెట్ ప్రవేశపెట్టడం వరుసగా ఇది ఐదోసారి కాగా వచ్చే ఏడాది సార్వత్రిక ఎన్నికలు జరగనున్న నేపథ్యంలో అప్పుడు ప్రస్తుత ప్రభుత్వం ఓటాన్ అకౌంట్ బడ్జెట్ ను ప్రవేశపెడుతుంది.
చరిత్ర
యూనియన్ బడ్జెట్ అనేది భారతదేశ వార్షిక ఆర్థిక నివేదిక; కాలానుగుణంగా ప్రభుత్వ ఆదాయం, ఖర్చుల అంచనా. భారత రాజ్యాంగం లోని ఆర్టికల్ 112 ప్రకారం, ఇది ప్రభుత్వం తప్పనిసరి విధి. భారతదేశపు మొదటి బడ్జెట్‌ను 1860 ఫిబ్రవరి 18న స్కాట్‌లాండ్‌కు చెందిన జేమ్స్ విల్సన్ సమర్పించారు. 1947 నవంబరు 26న ఆర్కే షణ్ముఖం చెట్టి స్వతంత్ర భారత తొలి కేంద్ర బడ్జెట్‌ను సమర్పించారు. కేంద్ర ప్రభుత్వం ప్రతీ ఏటా దేశానికి వచ్చే ఆదాయం, ఖర్చులతో బడ్జెట్ రూపొందిస్తుంది. బడ్జెట్ ప్రవేశపెట్టాక ఆర్థిక సంవత్సరం ప్రారంభానికి ముందు పార్లమెంటు ఉభయ సభలు ఆమోదించాలి. అంటే ఈ ప్రక్రియ ఏప్రిల్ 1 లోపు పూర్తవ్వాల్సిఉంటుంది.
ప్రాధాన్య అంశాలు
సప్త రుషుల రీతిలో బడ్జెట్‌లో ఏడు అంశాలకు ప్రాధాన్యం ఇచ్చినట్లు ఆర్థిక మంత్రి వెల్లడించారు.
వ్యక్తిగత ఆదాయపు పన్ను
ఆదాయపు పన్ను రిటర్న్‌ల సగటు ప్రాసెసింగ్ సమయాన్ని 93 రోజుల నుంచి 16 రోజులకు తగ్గించారు.
మూలాలు
వర్గం:భారతదేశం వర్గం:కేంద్ర బడ్జెట్ వర్గం:భారత ఆర్థిక వ్యవస్థ
కళాజగతి
రంగస్థల మాసపత్రిక. 1970 ఆగస్టు 15న తొలి సంచిక వెలువడింది. రాజమండ్రి నుండి ఈ పత్రిక వెలువడింది. ప్రస్తుతం కాకినాడ నుండి వెలువడుతున్నది. పోలవరపు అబ్బులు ఈ పత్రిక సంపాదకుడు. వివిధ నాటక పరిషత్తుల నిర్వహణ వివరాలు, ప్రదర్శనలపై సమీక్షలు, పలు కళాకారుల జీవన పరిచయాలతో ఈ పత్రిక విలువైన సమాచారాన్ని అందించింది. 1995 నుండి రంగస్థల ప్రతిభామూర్తులకు కళాజగతి అవార్డుల ప్రదానానికి శ్రీకారం చుట్టి ఆ సంప్రదాయాన్ని కొనసాగిస్తూ ఉంది.
మూలాలు
వర్గం:తెలుగు పత్రికలు వర్గం:తెలుగు మాసపత్రికలు వర్గం:1970 పత్రికలు
మైన్‌పురి
మైన్‌పురి ఉత్తర ప్రదేశ్‌, మైన్‌పురి జిల్లా లోని పట్టణం, ఈ జిల్లాకు ముఖ్యపట్టణం. ఇది న్యూ ఢిల్లీ నుండి 270 కి.మీ. దూరంలో ఉంది. మైన్‌పురి, శ్రీకృష్ణుడు చరించిన పౌరాణిక ప్రాంతం బ్రజ్ లో భాగం. పట్టణంలో ఇషాన్ నది ప్రవహిస్తోంది.
రవాణా సౌకర్యాలు
మైన్‌పురి రైల్వే స్టేషన్ నుండి వివిధ నగరాలకు రైళ్ళున్నాయి. సమీప విమానాశ్రయం 121 కి.మీ దూరంలో.ఆగ్రా వద్ద ఉంది.
జనాభా
2011 జనాభా లెక్కల ప్రకారం, మైన్‌పురి పట్టణ సముదాయం జనాభా 1,33,078. వీరిలో పురుషులు 69,788, మహిళలు 63,290. అక్షరాస్యత 85.66%.
2001 జనగణన ప్రకారం మైన్‌పురి జనాభా 89,535. జనాభాలో పురుషులు 53%, స్త్రీలు 47%. పట్టణ అక్షరాస్యత 69%. ఇది జాతీయ సగటు 59.5% కంటే ఎక్కువ: పురుషుల అక్షరాస్యత 74%, స్త్రీల అక్షరాస్యత 64%. ఆరేళ్ళ లోపు పిల్లలు మైన్‌పురి జనాభాలో 15% ఉన్నారు. రోజువారీ వ్యవహారాల్‌లో ప్రజలు కన్నౌజీ, బ్రజ్ భాషలను మాట్లాడతారు.
పరిశ్రమ
పట్టణ జనాభాలో అధిక భాగం వ్యవసాయంపై ఆధారపడి ఉంది. కాటన్ జిన్నింగ్, ఆయిల్‌సీడ్ మిల్లింగ్, దీపం, గాజు తయారీ ఇక్కడి ప్రముఖమైన పరిశ్రమలు. ఈ పట్టణం పొగాకుకు, చెక్క శిల్పాలకూ ప్రసిద్ధి చెందింది. వ్యవసాయ పరికరాల వ్యాపారం ఇక్కడి మరో ప్రధానమైన వ్యాపారం. జిల్లాలోని వ్యవసాయ పరికరాల తయారీదారులలో సియారామ్ ఏజెన్సీ ఒకటి.
మూలాలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
మాబాబు (నవల)
మాబాబు విశ్వనాథ సత్యనారాయణ రచించిన నవల. ఇతివృత్తం ప్రధానంగా గుంటూరు జిల్లాలోని పల్నాడు ప్రాంతంలో 1920ల్లో సాగినట్టు ఉంటుంది.
ఇతివృత్తం
నవలలోని పాత్రలు వేటికీ పేర్లుండవు. కథానాయకుడు పుట్టకముందే తండ్రిని, పుట్టడంతోనే తల్లిని పోగొట్టుకున్న అనాథ.
కథ
ఈ నవలలో కథానాయకుడు ఉత్తమ పురషలో తానే "నేను" అని కథ చెబుతాడు. ఈ కథలో కథానాయకునితో సహా ఎవరికీ పేర్లు ఉండవు. అతను పుట్టుకతో తల్లిదండ్రులను కోల్పోయిన అనాథ. అతనిని తన పినతల్లి తీసుకెళ్ళింది కానీ ఆమె కుటుంబంలో ఆమె మాటకు విలువ లేకపోవడంతో అతను పిల్ల పాలేరుగా ఆ ఇంట్లో పెరిగాడు. ఏడేళ్ళ వయసులో ఆ ఇంటినుండి పారి పోయి అనేక ఊళ్ళు తిరుగుతో పోతే ఒక గ్రామంలో తనను దొంగ అనుకుని చచ్చేట్లు కొట్టి గుంజకు కడతారు. మర్నాడు ఆ గ్రామంలో మోతుబరి రైతు అతనిని చూసి జాలిపడి తన ఇంటికి తీసుకొని పోయి ఆశ్రయమిస్తాడు. ఆ పెద్దాయనను అతను "బాబు" అని పిలుస్తాడు. ఆ పెద్దాయన పేరే ఈ నవల శీర్షిక "మా బాబు". ఆ పెద్దాయన కుటుంబం తనకు దయతో చూస్తుంది. ఆ పిల్లాడు సహజంగా ప్రతిభావంతుడు కావడంలో రెండేళ్ళలో వ్యవసాయం, వ్యవహారాలు, కొంత చదువు నేర్చుకుని పెద్దాయనకు సహాయంగా ఉంటాడు. పెద్దాయనకు ఆలస్యంగా పిల్లలు కలగడంతో బాగా చిన్నవాళ్ళు. పెద్దాయనకు అకస్మాత్తుగా జబ్బు చేసి చనిపోతాడు. అతనికి బావమరిది వరుస గల ఒకాయన ఏవో పత్రాలపై సంతకాలు చేయించుకుంటాడు. పెద్దాయన పోగానే అతని భార్య కూడా శోకంతో బావిలో పడి మరణిస్తుంది. మరలా ఆ పిల్లాడు రోడ్డున పడ్డాడు. అలా తిరుగుతూ ఒక ఊరు చేరుతాడు. ఆ ఊరు తన మేనమామ ఊరు. తన మేనమామ పోయి కొన్నాళ్లయింది. మేనమామ భార్య కుమార్తె,కుమారునితో కలసి బ్రతుకుతుంది. ఆమె ఆ పిల్లాడికి ఆశ్రయమిస్తుంది. ఒక సంవత్సర కాలంలో ఆ యింటి వ్యవసాయాన్ని చక్కబరుస్తాడు. మేనమామ భార్య తన కుమార్తెనిచ్చి వివాహం చేస్తానని, తన బావమరిదిని కూడా తీర్చిదిద్దమని చెబుతుంది. ఆ కుటుంబంలోని వారంతా అతనిని బాగా గౌరవంగా చూసేవారు. అంతా బాగా సాగిపోతాయి అన్న తరుణంలో అతని కలలో "బాబు" కనిపించి "అనాథలుగా ఉన్న తన పిల్లలను వాళ్ళ కర్మానికి వదిలేసి వచ్చేసావా" అని అడుగుతాడు. మర్నాడు పూర్వం తనకు ఆశ్రయమిచ్చిన "బాబు" గ్రామానికి వెళ్తాడు. అక్కడ పరిస్థితి ఘోరంగా ఉంటుంది. ఆస్తంతా ఆక్రమించుకుని ఆ బంధువు పిల్లలు ముగ్గురినీ దారుణంగా హింసిస్తూ బానిసలుగా చూస్తుంటాడు. తన తెలివి తేటల్ని ఉపయోగించి ఆ ముగ్గురు పిల్లల్ని ఆ వూరినుండి తప్పించి తనతో తీసుకొని వచ్చేస్తాడు. తరువాత మేనత్త చనిపోతుంది. ఇంట్లో ఉన్నవారందరిలో తనే పెద్దవాడు. బాబు పెద్ద కుమారుని, తన బావమరిదినీ గుంటూరులోని పాఠశాలలో చేర్పిస్తాడు. సెలవులకి బస్తీ బాబులా వచ్చిన బాబు కొడుకుని చూసి మరదలు ఆకర్షితురాలైంది. దీనితో తన బావమరిది ఆగ్రహిస్తాడు. తన పిల్లల పట్ల బాద్యతను నెరవేర్చినట్లు బాబు ఆత్మ సంతృప్తి చెందిందా? లేదా? అనేది మిగిలిన కథాంశం.
మూలాలు
వర్గం:విశ్వనాథ సత్యనారాయణ రచనలు
ఎ. డి. లోగనాథన్
మేజర్ జనరల్ ఆర్కాట్ దొరైస్వామి లోగనాథన్ (Doraiswamy Loganadan) ఏప్రిల్ 1888 – 9 మార్చి 1949) భారత జాతీయ సైన్యంలో అధికారిగా, భారత జాతీయ సైన్యం ప్రతినిధిగా ఆజాద్ హింద్ ప్రభుత్వంలో మంత్రిగా ఉన్నారు,కొంతకాలం అండమాన్ దీవుల గవర్నర్‌గా కూడా పనిచేశాడు.  మద్రాస్ మెడికల్ కాలేజీలో వైద్య విద్యార్థిగా చేరడానికి ముందు ఆర్ బిఎఎన్ఎమ్ స్ స్కూల్ మరియు తరువాత సెంట్రల్ కాలేజ్ ఆఫ్ బెంగళూరుకు హాజరయ్యాడు ,తరువాత ఉష్ణమండల వ్యాధుల వైద్యుడిగా లండన్ లో శిక్షణ పొందాడు. ఒక వైద్యుడిగా, అతను మొదటి ప్రపంచ యుద్ధాన్ని చూశాడు, తిరిగి వచ్చిన తరువాత  1942 లో సుభాష్ చంద్రబోస్ స్థాపించిన భారత జాతీయ సైన్యంలో చేరడానికి ముందు భారత ఉపఖండంలోని అనేక ప్రదేశాలలో పనిచేశాడు .అప్పటి కర్ణాటక ముఖ్యమంత్రి ఎస్‌ఎం కృష్ణ, బెంగుళూరు ఎడ్వర్డ్ రోడ్డు పేరును మేజర్ జనరల్ ఎడి లోగానదన్ రోడ్డుగా  లోగనాథన్  గౌరవార్థం  మార్చారు.
చరిత్ర
ఆగష్టు 27, 1917 న, అతను భారతీయ వైద్య సేవలో తాత్కాలిక ఉద్యోగం పొందాడు. తరువాత, అతనికి పదోన్నతి లభించింది. అతను మార్చి 1, 1922 న ఇండియన్ మెడికల్ సర్వీస్‌లో నియామకం చేయబడ్డారు. అతను 1929 ఫిబ్రవరి 27 న కమాండర్‌గా పదోన్నతి పొందాడు. మొదటి ప్రపంచ యుద్ధంలో కూడా పనిచేశాడు .1940 ఏప్రిల్ నాటికి అతను 1939 డిసెంబరు 15 న లియుట్-కల్ను గా పదోన్నతి పొందాడు. రెండవ ప్రపంచ యుద్ధంసమయంలో లోగానదన్ సింగపూర్ పతనం తరువాత భారత జాతీయ సైన్యంలో చేరి, భారతదేశాన్ని బ్రిటిష్ పాలన నుండి విముక్తి చేయడానికి సుభాష్ చంద్రబోస్ ఆధ్వర్యంలో నిజాద్ హింద్ ప్రభుత్వంలో చేరాడు. 1943లో మేజర్ జనరల్ లోగనాథన్ను .రెండవ ప్రపంచ యుద్ధం సమయంలో జపాన్ నౌకాదళంనుండి ఆజాద్ హింద్ అధికారానికి బదిలీ చేయబడినప్పుడు. దేశద్రోహం కింద బ్రిటీష్ ప్రభుత్వం చే అరస్టు కాబడి, 1945, 1946 లో జరిగిన ఎర్రఫోర్ట్ ట్రయల్స్ మేజర్ జనరల్ లోగానదాన్  రాజుపై యుద్ధం చేసినట్లు అభియోగాలు మోపారు. "నేను రాజుపై యుద్ధం చేయలేదు, కానీ నా దేశ స్వాతంత్ర్యం కోసం పోరాడాను," అని అతను బదులిచ్చాడు. ట్రయల్స్ పూర్తయిన తర్వాత, నిర్దోషిగా విడుదలై 1946 లో బెంగళూరులోని తన కుటుంబానికి తిరిగి వచ్చాడు. అయితే అతను 1946 సెప్టెంబర్ 20 న లండన్ గెజిట్‌లో లెఫ్టినెంట్-కల్నల్, ఐఎమ్‌ఎస్‌గా భారత సైన్యం నుండి తొలగించబడ్డాడు. ఆరోగ్యం క్షీణించిన కారణంగా నెహ్రూ ప్రభుత్వంలో న్యూజిలాండ్‌కు దౌత్య బాధ్యతను తిరస్కరించాడు.
కుటుంబం
దొరైస్వామి లోగనాథన్, సరోజ ను వివాహం చేసుకున్నాడు సరోజను వివాహం చేసుకున్నాడు. ఈ దంపతులకు సంపత్, లలిత, సుకుమార్ ,మరియు మేనక హేమలత అనే పిల్లలు ఉన్నారు.
మూలాలు
వర్గం:1888 జననాలు వర్గం:1949 మరణాలు
ఒమాహా హిందూ దేవాలయం
ఒమాహా హిందూ దేవాలయం, అమెరికా లోని నెబ్రాస్కా రాష్ట్ర రాజధాని ఒమాహాలో ఉన్న హిందూ దేవాలయం. ఒమాహా మెట్రోపాలిటన్ ప్రాంతంలోని హిందూ భక్తులుగా ఆధ్యాత్మిక కేంద్రంగా ఉంది. ఈ దేవాలయానికి చెందిన చాలామంది హిందూ సభ్యులు ఒమాహా ప్రాంతంలో మెడికల్, ఇంజినీరింగ్, కంప్యూటర్ సైన్స్ రంగాలలో ఉన్నారు. వారిలో అనేకమంది నెబ్రాస్కా విశ్వవిద్యాలయం, క్రైటన్ విశ్వవిద్యాలయంలో చదువుతున్నారు. సభ్య జనాభాలో 98% మంది భారతీయ సంతతికి చెందినవారు కాగా మిగిలిన 2% మంది నేపాలీలు ఉన్నారు.
చరిత్ర
1970ల నుండి, హిందువులు నెబ్రాస్కా-లింకన్, ఒమాహా విశ్వవిద్యాలయాలలో ఇంజనీరింగ్, మెడికల్ ఫీల్డ్స్‌లో చదవడానికి నెబ్రాస్కాకు వెళ్ళేవారు. హిందూ దేవాతారాధన కోసం వాళ్ళు కొందరి ఇళ్ళల్లో అనధికారిక సమావేశాలు జరుపుకునేవారు.
1993లో, వెస్ట్ ఒమాహాలో ఒక పాత ఇటాలియన్ రెస్టారెంట్‌ను కొనుగోలు చేసిన తర్వాత దాని స్థానంలో దేవాలయం నిర్మాణ ప్రణాళిక చేయబడింది. 2004 ఆగస్టు 30న దేవాలయ నిర్మాణం పూర్తయింది, ప్రాణ్ పృష్ఠిష్ట కార్యక్రమం కూడా జరిగింది. 2012లో సిక్కు దేవాలయంలో కాల్పులు జరిగినపుడు అక్కడి బాధితుల కోసం ఈ దేవాలయంలో పూజలు నిర్వహించబడ్డాయి.
రూపకల్పన
పాడుబడిన ఇటాలియన్ రెస్టారెంట్‌ను కొనుగోలు చేసిన తరువాత దేవాలయాన్ని నిర్మించడానికి 11 మంది భారతీయ శిల్పులు నియమించబడ్డారు. దేవాలయ మొత్తం పునర్నిర్మాణం, శిల్పకళా ఖర్చులు $1.2 మిలియన్లు అయింది. ఈ దేవాలయంలో హిందూ దేవతలతో అలంకరించబడిన అనేక స్తంభాలు, లోపలి ప్రధాన గర్భగుడిలో 2.5 టన్నుల వినాయకుడి విగ్రహాన్ని ఉన్నాయి. ఫలహారశాల, లైబ్రరీ, తరగతి గది, యోగా కోసం గదులు, ప్రార్థనా మందిరం కూడా ఉన్నాయి. ఇక్కడ ఆదివారం పాఠశాల తరగతులు నిర్వమించబడుతాయి.
స్వచ్ఛంద కార్యక్రమాలు
2001 గుజరాత్ భూకంపం సమయంలో భూకంప బాధితుల కోసం $35,000 సేకరించారు. ఎయిడ్స్‌పై అవగాహన పెంచేందుకు వార్షిక ఆరోగ్య శిబిరం నిర్వహిస్తోంది. హిందూధర్మం గురించి ప్రజలకు అవగాహన కల్పిస్తుంది. 2019లో, మిస్సిస్సిప్పి నది వరదల కోసం $54,000 నిధులను సేకరించేందుకు హిందూ దేవాలయం మధ్యాహ్న భోజనాన్ని నిర్వహించింది. హిందూ దేవాలయంలో జరిగిన వేడుకలో గవర్నర్ రికెట్స్‌కు చెక్కును కూడా అందించింది.
మూలాలు
వర్గం:హిందూ దేవాలయాలు, అమెరికా వర్గం:2004 స్థాపితాలు
పల్ప్ ఫిక్షన్ (చలన చిత్రం)
thumb|పల్ప్ ఫిక్షన్ (చలన చిత్రం)పల్ప్ ఫిక్షన్  క్వెంటీన్ టరంటీనో దర్శకత్వం వహించిన 1994 నాటి అమెరికన్ బ్లాక్ కామెడీ క్రైమ్ సినిమా. సినిమాకు కథని టరంటినో, రోజర్ అవరీ అందించారు. విశిష్టమైన సంభాషణలు, హాస్యం-హింసల సమ్మిళితిమైన సన్నివేశాలకు, నాన్-లీనియర్ నెరేషన్ కు, సినిమాటిక్ ఎల్యూజన్ కూ, పాప్ సంస్కృతిని చూపించడానికి ఈ సినిమా పేరుపడింది. ఈ సినిమాకు ఉత్తమ చలనచిత్రంతో సహా ఏడు ఆస్కార్ నామినేషన్లు వచ్చాయి. టరంటినో, అవరీ ఉత్తమ ఒరిజినల్ స్క్రీన్ ప్లే ఆస్కార్ అవార్డు గెలుచుకున్నారు. 1994 కేన్స్ ఫిలిం ఫెస్టివల్ లో పల్మె డి'ఓర్ పురస్కారం పొదింది. సినిమా ప్రేక్షకాదరణ పొంది మంచి విజయాన్ని, విమర్శకుల ప్రశంసలను పొందింది. సినిమాలోని ప్రధాన పాత్రధారి జాన్ ట్రవోల్టాకు ఆస్కార్ నామినేషన్ రావడంతో పాటుగా సినిమా తర్వాత కెరీర్ పునరుత్తేజం పొందింది. సినిమాలో ఆయన సహపాత్రధారులైన శామ్యూల్ ఎల్.జాక్సన్, ఉమా థర్మన్ ల కెరీర్లు కూడా వేగం పుంజుకున్నాయి.
సినిమాలోని సంప్రదాయ వ్యతిరేకమైన స్ట్రక్చర్ తో పాటుగా విస్తారంగా ఇతర సినిమాల నుంచి స్ఫూర్తి పొందడం, సంబంధిత సినిమాల కళను సంకేతాత్మకంగా చూపుతూ గౌరవించడం వంటివాటి వల్ల విమర్శకులు దీన్ని ఆధునికాంతర సినిమా (పోస్ట్ మోడర్న్ ఫిల్మ్)కి అత్యుత్తమమైన ఉదాహరణగా పేర్కొంటూంటారు. కొందరు విమర్శకులు దీన్ని బ్లాక్ కామెడీగా పేర్కొన్నా, తరచుగా సినిమా నియో-నోయిర్గా కూడా పేరొందింది. సినీ విమర్శకుడు గియోఫ్రే ఓ'బ్రియెన్ మరో విధంగా వాదిస్తూ: "పూర్వకాలపు నాయిర్ (సెక్స్, క్రైమ్ లను స్టైలిష్ గా చూపే సినిమా శైలి) కోర్కెలకు, తీవ్రమైన విషాదానికి, ఓపెరా శైలిలోని హత్య సీన్లకు-మొత్తంగా టరెంటినో మాయాజాలమైన ఈ వండర్ లాండ్ లో చోటులేదు. [ఇది] నియో-నాయిర్ కాదు, నాయిర్ కి పారడీ కూడా కాదు."
మూలాలు
వర్గం:1994 ఇంగ్లీష్ సినిమాలు
దువ్వూరి వేంకటరమణ శాస్త్రి
దువ్వూరి వేంకటరమణ శాస్త్రి సుప్రసిద్ధ సంస్కృతాంధ్ర పండితుడు, కళాప్రపూర్ణ గ్రహీత.
వీరిది తూర్పు గోదావరి జిల్లా లో మసకపల్లి గ్రామం. వీరి ఇంటి పేరు దువ్వూరి. దువ్వూరు అనేది గ్రామ నామం. ఈ ఊరు నెల్లూరు జిల్లాలో ఉన్నది. వీరి పూర్వులు మొట్టమొదట ఈ గ్రామవాసులై ఉండి, క్రమేణా గోదావరీ ప్రాంతం చేరారు. ఊరు శబ్దం ఔపవిభక్తికం గనుక 'ఇ' కారం వచ్చి,దువ్వూరి వారయ్యారు. ఈ యింటి పేరుతో గోదావరి మండలంలో వందలకొలది కుటుంబాలు ఉన్నాయి.
వీరు విలంబి నామ సంవత్సరం వైశాఖ శుద్ధ పంచమి నాడు జన్మించారు. ఈయన విద్యాభ్యాసం తాతగారైన రామచంద్రుడు వద్ద జరిగినది. వీరిరువురూ చదువు ముగిసిన తర్వాత ఎక్కువగా "కట్టు శ్లోకాలు" అనే చిత్రమైన సారస్వత క్రీడా వినోద ప్రక్రియ ఆడేవారు. ఇది నేటి అంత్యాక్షరి లాంటిది. అయితే పాటలతో కాకుండా శ్లోకాలతో ఆడాలి.
ఈయన వివాహం పదిహేనేళ్ళ వయసులో కోనసీమ లో అమలాపురం తాలూకా ఇందుపల్లి గ్రామంలో జరిగింది. ఈయన మామగారు వంక జగనాధశాస్త్రి.
ఈయన 1914 సంవత్సరంలో విజయనగరం సంస్కృత కళాశాలలో విద్యార్థిగా చేరాడు. ఆ కాలంలో గుదిమెళ్ళ వరదాచార్యులు గారు కాలేజీ అధ్యక్షులుగా, కిళాంబి రామానుజాచార్యులు వైస్ ప్రిన్సిపాల్, సంస్కృత భాషా బోధకులు, వజ్ఝల సీతారామస్వామి శాస్త్రులు తెలుగు బోధకులు. ఈయన 1918లో మద్రాసు విశ్వవిద్యాలయం నుండి "విద్వాన్" పరీక్షలో ఉత్తీర్ణులయ్యాడు. వడ్లమాని విశ్వనాథశాస్త్రి, వడ్లమాని లక్ష్మీనరసింహశాస్త్రి, సోమావజ్ఝల సత్యనారాయణశాస్త్రి, గుళ్లపల్లి వేంకటేశ్వరశాస్త్రి నలుగురు వీరి సహాధ్యాయులుగా విద్వాన్ పరీక్షలో సఫలీకృతులయ్యారు.
మరణం
వీరు 1976వ సంవత్సరం మార్చి 6వ తేదీన కాకినాడలోని ప్రభుత్వ ఆసుపత్రిలో చికిత్స పొందుతూ తమ 78వ యేట మరణించారు.
మూలాలు
వర్గం:కళాప్రపూర్ణ గ్రహీతలు వర్గం:సంస్కృత కవులు వర్గం:1976 మరణాలు వర్గం:తూర్పు గోదావరి జిల్లా సంస్కృత పండితులు వర్గం:తూర్పు గోదావరి జిల్లా కవులు వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
సిద్ధార్థనగర్
సిద్ధార్థనగర్ ఉత్తరప్రదేశ్ రాష్ట్రం లోని పట్టణం, సిద్ధార్థనగర్ జిల్లా ముఖ్యపట్టణం. దీన్ని నౌఘడ్ అని కూడా పిలుస్తారు జిల్లా లోని 5 నియోజకవర్గాల్లో ఇది ఒకటి. దీని పేరు కపిలవస్తుగా మార్చారు. ఈ పట్టణం గౌతమబుద్ధుడి జన్మస్థలం లుంబినికి సమీపంలో ఉంది. ఇది సిద్ధార్థనగర్ రైల్వే స్టేషన్ నుండి 20 కిలోమీటర్ల దూరంలో ఉంది.
జనాభా
2011 భారత జనాభా లెక్కల ప్రకారం, సిద్ధార్థనగర్ పట్టణ జనాభా 25,422. మొత్తం జనాభాలో పురుషులు 53% (11,570), స్త్రీలు 47% (10,361).
రవాణా
సిద్ధార్థనగర్ రైల్వే స్టేషన్ గోండా నుండి గోరఖ్పూర్ వెళ్ళే మార్గంలో ఉంది. బౌద్ధ సర్క్యూట్‌ రోడ్డులో ఉంది. పట్టణం నుండి గోరఖ్‌పూర్‌కు జాతీయ రహదారి 730 ద్వారా వెళ్ళవచ్చు. జాతీయ రహదారి 28 ద్వారా బస్తీ కి వెళ్ళవచ్చు.
ప్రస్తావనలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
అనిరుధ్ రవిచందర్
అనిరుధ్ రవిచందర్ భారతదేశానికి చెందిన సంగీత దర్శకుడు, గాయకుడు. ఆయన తొలి సినిమా ‘3’లో స్వరపరచిన “వై దిస్ కొలవరి ఢీ” తో మంచి గుర్తింపునందుకున్నాడు.
జననం, విద్యాభ్యాసం
అనిరుధ్ రవిచందర్ 16 అక్టోబరు 1990లో తమిళనాడు రాష్ట్రం, మద్రాస్ లో  రవి రాఘవేంద్ర,  లక్ష్మి దంపతులకు జన్మించాడు. ఆయన చెన్నైలోని లయెలా కాలేజీ నుండి డిగ్రీ పూర్తి చేశాడు.
ముమ్మిడివరం మండలం
ముమ్మిడివరం మండలం, ఆంధ్రప్రదేశ్ రాష్ట్రములోని కోనసీమ జిల్లాకు చెందిన ఒక మండలం.ముమ్మిడివరం దగ్గరలో ఉన్న పట్టణం అమలాపురం. జూలై 1969 సంవత్సరం వరకు ముమ్మిడివరం అమలాపురం తాలుకాలో ఉండేది. తరువాతి కాలంలో మండలాలు వచ్చాక ముమ్మిడివరానికి మండల ప్రతిపత్తి కల్పించబడింది.
గణాంకాలు
2001 భారత జనాభా లెక్కల ప్రకారం గ్రామ జనాభా 22,348. ఇందులో పురుషుల సంఖ్య 10,877, మహిళల సంఖ్య 11,471, గ్రామంలో నివాసగృహాలు 5,573 ఉన్నాయి.
ఈడోరకం ఆడోరకం
ఈడోరకం ఆడోరకం 2016 ఏప్రిల్ 14వ తేదీన విడుదలైన తెలుగు హాస్య చిత్రం. ఏకే ఎంటర్‌టైన్‌మెంట్స్‌ (ఇండియా) ప్రై.లి. పతాకంపై నిర్మించిన ఈ సినిమా "క్యారీ ఆన్‌ జట్టా" అనే పంజాబీ చిత్రానికి పునఃనిర్మాణం .ఈ చిత్రప్రసార హక్కులు జెమినీ టీవీ కొనుగోలు చేసింది.
బయటి లంకెలు
వర్గం:2016 తెలుగు సినిమాలు వర్గం:రాజేంద్ర ప్రసాద్ నటించిన సినిమాలు
కర్ర పెండలం
thumb|right|కర్ర పెండలము దుంప కర్ర పెండలం  ఆహారంగా వాడే ఒక దుంప. మన రాష్ట్రంలో ఇది ఎక్కువగా మెట్ట ప్రాంతాలలో, తీరప్రాంతాలలో పండుతుంది. దీనినుండి సగ్గుబియ్యం తయారు చేస్తారు. సగ్గు బియ్యం తయారికి ముడి సరుకు కర్ర పెండలమ. దీన్ని భూమి నుండి త్రవ్వి బయటకు తీసిన 24 గంటల లోపు సగ్గు బియ్యం తయారీ కేంద్రానికి చేర్చాలి. ఆ దుంపలను నీటిలో బాగా శుభ్రంచేసి దానిపై నున్న తొక్కను యంత్రాలతో తొలిగిస్తారు. గతంలో ఈపనిని స్త్రీలు చేసే వారు. తొక్క తీసిన దుంపలను మరొక్కసారి నీళ్ళలో శుభ్ర పరుస్తారు. అప్పుడు ఆ దుంపలను క్రషర్ లో పెట్టి పాలను తీస్తారు. చెరుకు నుండి చెరుకు రసాన్ని తీసే పద్ధతిలోనే ఈ దుంపలనుండి పాలను తీస్తారు. దుంపల నుండి వచ్చిన పాలు ఫిల్టర్ లలోనికి, అక్కడి నుండి సర్క్యులేటింగ్ చానల్స్ లోనికి వెళతాయి. ఈ క్రమంలో - పాల లోని చిక్కని పదార్థం ముద్దలా ఉంటుంది. దానితోనే సగ్గు బియ్యం తయారు చేస్తారు. ఈ పిండిని వివిధ రకాల పరిమాణంలో రంద్రాలున్న జల్లెడ లాంటి పాత్రలోకి వెళుతుంది. ఆ జల్లెడ అటు ఇటు కదులు తున్నందున ఆ జల్లెడ రంద్రాలనుండి తెల్లటి బాల్సు జల జలా రాలి పడతాయి. అప్పుడు అవి మెత్తగా వుంటాయి. వాటిని పెద్ద పెనం మీద వేడి చేస్తారు. ఆ తరువాత వాటిని ఆరుబయట ఎండలో ఆర బెడతారు. ఇలా సుమారు 500 కిలోల దుంపల నుండి 100 కిలోల సగ్గు బియ్యం మాత్రమే తయారవుతాయి. ఇది సగ్గు బియ్యం తయారీ విధానం. సగ్గు బియ్యం అనగానే అదే ఒక పంట నుండి వచ్చినదని లేదా మొక్కలకు పండుతుందని అనుకుంటారు చాలమంది. అది కేవలము పరిశ్రమలలో తయారైనది. ఈ సగ్గు బియ్యాన్ని దేశ వ్వాప్తంగా అనేక వంటకాలలో వాడు తుంటారు. కాని సగ్గు బియ్యం తయారయ్యెది కేవలం మూడు రాష్ట్రాలలోనె. మొత్తం ఉత్పత్తిలో తమిళనాడు రాష్ట్రంలో 70 శాతం. మిగతా 30 శాతం కేరళ, ఆంధ్రప్రదేశ్ లది. ఆంధ్రప్రదేశ్ లో తూర్పుగోదావరి జిల్లాలో సామర్లకోటకు చుట్టు పక్కల సుమారు ఇరవై అయి కిలోమీటర్ల పరిధిలో మొత్తం 40 సగ్గు బియ్యం తయారి మిల్లులున్నాయి. తమిళ నాడులో సుమారు 500 మిల్లులున్నాయి.
పండ్లు, కాయగూరలు, గింజలు, పప్పులు, కందమూలాలు, సుగంధద్రవ్యాలు మానవుడికి ప్రకృతి ప్రసాదించిన అపురూపమైన వరము. ఆయా సీజన్లలో పండే పండ్లను ఆరగించడం మనకు తరతరాలుగా తెలుసును అన్నంతో కూడా ప్రకృతిసిద్ధమైన పండ్లు, కూరగాయలు ఇతర త్రునధన్యాలను ఆహారంగా ఆహారముగా తీసుకుని జీవించినట్లయితే శరీరానికి కావససిన అన్నిరకాల పోషకాలు లభిస్తాయి. ఇదే అసలు ఉత్తమమైన జీవన విధానమని పకృతి వైద్యుల నమ్మకం. ఆహారం జీవం ఉన్న ప్రతి జీవికి అత్యవసరమైనది. పిండిపదార్ధాలు, మాంసకృత్తులు, కొవ్వుపదార్ధాలు, ఖనిజలవణాలు, పీచుపదార్ధాలు, రోగనిరోధక శక్తికి కావలసిన విటమిన్లు, శరీర పోషణకు రక్షణకు కావలసిన పదార్ధాలను కలిగిన పదార్దాలను ఆహారంగా పేర్కొనవచ్చు. ఇవి కాక శరీరానికి నూతన ఉత్సాహాన్నిచ్చే కాఫీ, టీ లాంటి వాటిని కూడా ఆహారపదార్ధాల కోవలోకి వస్తాయి. ఆహారం ఘన, ద్రవ రూపాలలో లభ్యం అవుతుంది. కర్ర పెండలము ఆహారంగా వాడే ఒక దుంప. ఇది root and tuber crops family చెందినది. మన రాష్ట్రంలో ఇది ఎక్కువగా మెట్ట ప్రాంతాలలో, తీరప్రాంతాలలో పండుతుంది. దీనినుండి సగ్గుబియ్యం తయారు చేస్తారు. మొదటిగా దీనిని దక్షిణ అమెరికా సాగుచేయబదినది.
కర్ర పెండలం వాడే విదానం:
1. ఆహార-గ్రేడ్ Tapioca స్టార్ట్ ఆహారం, కాండీ ఇండస్ట్రీస్ ఉపయోగిస్తారు, 2. గ్లూ, అంటుకునే ఇండస్ట్రీస్, పిండి పదార్ధాలు ఉత్పన్న, చివరి మార్పు పిండి పరిశ్రమలలో ఉపయోగిస్తారు, 3. పెట్ ఫుడ్ ఇండస్ట్రీస్ fillers గా cassava పిండి ఉపయోగం, 4. చేపలు Feed ఇండస్ట్రీ, 5. కాగితం, పేపర్ శంఖం పరిశ్రమలు, 6. ఐస్ క్రీమ్, ఐస్ క్రీమ్ కోన్ తయారీదారులు, 7. అల్యూమినియం, కాస్ట్ ఇనుము Foundries అచ్చులను చేయడానికి ఒక ఇసుక బైండర్నుగా పిండి ఉపయోగం, 8. ఫార్మాస్యూటికల్ ఇండస్ట్రీస్ మాత్రలు బైండ్ వరకు పిండి, ఉత్పన్నాల ఉపయోగం, ఒక వ్యాప్తి agent గా, 9. సౌందర్య, డిటర్జెంట్స్, సోప్ ఇండస్ట్రీస్, 10. తినదగిన మసాలా పౌడర్ తయారీదారులు, 11. Cassava స్టార్ట్ వ్యుత్పన్నాలు పరిశ్రమలు, 12. పొడి బ్యాటరీ సెల్ పరిశ్రమలు పూరకంగా Tapioca స్టార్ట్ ఉపయోగం, 13. రబ్బరు, ఫోమ్ పరిశ్రమలు, 14. వస్త్ర పరిశ్రమలు వినియోగం స్టార్ట్, 15. చెక్కపలక- Plywood, 16. కిణ్వనం ఇండస్ట్రీ (ఎంజైములు, బీర్),
పోషక విలువలు:
ప్రధానముగా పిండిపదార్ధ మే ఉంటుంది. ప్రతి 100 గ్రాములలో:
మూలాలు
వర్గం:దుంపలు వర్గం:కూరగాయలు
రెల్లి (కులం)
రెల్లి వాళ్లని స్వాతంత్ర్యం రాకముందు 1935 వ సంవత్సరం అప్పటి బ్రిటిష్ ప్రభత్వం బర్మా నుంచి వీరిని వలస కూలీలుగా పెద్ద పెద్ద షిప్పుల్లో తరలించి వీరిని అడవిలో వుంచి రోడ్లు వేయడానికి భవనాలు కట్టడానికి ఉపయోగించేవారు అలా అక్కడి ప్రభుత్వం వీరిని వీరి తెగను ST జాబితాలో వీరికి స్థానం కల్పించింది.కొన్ని సంవత్సరాలు అలాగే అడవిలో వుంటు వారి యొక్క స్థానాన్ని స్తిరపరుచుకున్నారు కాలం గడుస్తున్న కొద్దీ ఈ తెగ అక్కడి నుంచి వీరు వేరు వేరు ప్రాంతాలకు వలస వెళ్ళిపోయి అధిక సంఖ్యలో ఒడిషా వెళ్ళిపోయారు తరువాత తర తరాలు అక్కడే కుల వృత్తులు చేసుకుంటూ అందులోనుంచి కొంతమంది ఒడిషా నుంచి వలస వచ్చి ఆంధ్ర ప్రదేశ్లో స్థిర పడిన ఒక జాతి వీరిని 1940 వ సంవత్సరంలో అప్పటి బ్రిటిష్ ప్రభుత్వం ST కుల జాబితాలో చేర్చడం జరిగింది తరువాత 1947 వ సంవత్సరంలో SC-A కుల జాబితాలో చేర్చి తీరని అన్యాయం చేసింది అప్పటి గవర్నమెంట్ ఇప్పటికీ తిరిగి మళ్ళీ ST లో చేర్చమని అడపాదడపా అక్కడక్కడ ఉద్యమాలు జరిగినా ఎంత పోరాటం చేసినా ఫలితం లేకుండా పోయింది. వీరి భాష ఒరియా భాషలాగ ఉంటుంది. వీరు ఎక్కువగా శ్రీకాకుళం, విజయనగరం, విశాఖపట్నం,తెలంగాణలో కనిపిస్తారు. షెడ్యూల్డ్ కుల జాబితా లో 53వ కులం వీరు కోస్తా ఆంధ్రలో చాలా పట్టణాలలో కనిపిస్తారు. పట్టణ ప్రాంతాలలో వీళ్ళ ప్రధాన వృత్తులు రిక్షా లాగడం, పళ్ళు, కూరగాయలూ ఆమ్మటం పరిసర ప్రాంతాలలో వీరు వ్యవసాయ కూలీలుగా పని చేసేవారు. ఇప్పుడు వీళ్ళు గవర్నమెంట్ ఉద్యోగాలు, ప్రేవేట్ ఉద్యోగాలు చేస్తూ స్థిరపడ్డారు. ప్రాంతాలలో ఉండేవారు వీళ్ళు రెల్లి గడ్డి అమ్మేవారు అలా వీళ్ళని రెల్లి కులస్తులుగా పిలవబడటం జరుగుతుంది.
మస్తాని
మస్తానీ (సా.శ. 1699–1740) మహారాజా ఛత్రసాలు కుమార్తె, మరాఠా పేష్వా మొదటి బాజీరావు రెండవ భార్య.
ఆరంభకాల జీవితం
మస్తానీ మహారాజా ఛత్రసలు రాజ్పుతు రాజు, ఆయన పర్షియను ముస్లిం భార్య రుహానీ బాయి బేగం దంపతులకు జన్మించింది. ఆమె తండ్రి పన్నా రాజ్యం స్థాపించాడు.
ఆమె, ఆమె తండ్రి శ్రీ కృష్ణుడి భక్తి ఆరాధన ఆధారంగా ఆచరిచబడే ప్రణమి అనే హిందూ శాఖ అనుచరులుగా ఉన్నారు.
మొదటి బాజీరావుతో వివాహం
1728 లో " ముహమ్మదు ఖాను బంగాషు " ఛత్రసలు రాజ్యం మీద దాడి చేసి ఆయనను ఓడించి రాజధానిని ముట్టడించాడు. ఛత్రసలు బాజీరావు సహాయం కోరుతూ రహస్యంగా బాజీరావుకు లేఖ రాశాడు. కానీ మాల్వా బాజీరావులో సైనిక పోరాటం పాల్గొనడం కారణంగా 1729లో బుందేల్ఖండు వైపు వెళ్ళే వరకుచత్రసలుకు సైనికపరమైన మద్దతు ఇవ్వలేదు. చివరికి బాజీరావు ప్రస్తుత ఉత్తర ప్రదేశులోని కుల్పహారు సమీపంలో జైత్పూరు చేరుకున్న తరువాత బంగాషును ఓడించాడు.
కృతజ్ఞతగా ఛత్రసాలు బాజీరావుకు తన కుమార్తె మస్తానీని ఇచ్చి వివాహం జరిపిస్తూ ఝాన్సీ, సాగరు, కల్పి మీద ఆధిపత్యం ఇచ్చి అలాగే ఆయన రాజ్యంలో మూడవ వంతు ఇచ్చాడు. మస్తానీతో వివాహం తరువాత ఆయన బాజీరావుకు 33 లక్షల బంగారు నాణేలు, బంగారు గనిని బహుమతిగా ఇచ్చాడు. బాజీరావుకు అంతకు ముందుగానే వివాహం జరిగింది. బాజీరావు కుటుంబం ఏకపత్నీవిధానం వివాహం ఆచరిస్తూ ఉండేది. బాజీరావుకు ఏకపత్నీవ్రతం పట్ల ఆసక్తి ఉండేది. అయినప్పటికీ బాజీరావు చత్రసలు పట్ల ఉన్న గౌరవం కారణంగా ఆయన కుమార్తెను వివాహం చేసుకున్నాడు.
అంతేకాక మస్తానీ ముస్లిం వారసత్వం కారణంగా ఈ వివాహం అంగీకరించబడలేదు. మస్తానీ పూనానగరంలోని శనివారు రాజభవనంలో బాజీరావుతో కొంతకాలం నివసించింది. మస్తానీ మహలు రాజభవనం, ఈశాన్య మూలలో ఉంది. అందులో మస్తానీ దర్వాజా అని పిలువబడే బాహ్యద్వారం ఉంది. ఆయన కుటుంబం మస్తానీ పట్ల అసహనం ప్రదర్శించిన కారణంగా బాజీరావు 1734 లో కోత్రుడు వద్ద మస్తానీ కోసం ఒక ప్రత్యేక నివాసం నిర్మించాడు. ఈ స్థలం ఇప్పటికీ " శనివారు వాడా " నుండి కొంత దూరంలో ఉన్న కార్వే రోడులోని మృత్యుంజయ ఆలయంలో ఉంది. ప్రస్తుతం కోత్రుడులోని రాజభవనం కూల్చివేయబడింది. దీని అవశేషాలలో కొంతభాగం రాజా దింకరు కేల్కరు మ్యూజియంలోని ప్రత్యేక విభాగంలో ప్రదర్శించబడుతున్నాయి.
షంషేరు బహదూరు (క్రిష్ణారావు)
బాజీరావు మొదటి భార్య కాశీబాయి ఒక కొడుకును ప్రసవించిన కొద్ది నెలల్లోనే మస్తానీకి కృష్ణారావు అనే కొడుకు పుట్టాడు. కానీ ముస్లిం తల్లి నుండి జన్మించిన కృష్ణారావుకు హిందూ ఉపనయన వేడుక నిర్వహించడానికి నిరాకరించారు. ఈ బాలుడికి చివరికి షంషరు బహదూరు అని పేరు పెట్టారు. ఫలితంగా ముస్లింగా పెరిగాడు.
1740 లో బాజీరావు, మస్తానీ మరణించిన తరువాత కాశీబాయి 6 సంవత్సరాల షంషరు బహదూరును తన సంరక్షణలో తీసుకొని ఆయనను తనలో ఒకరిగా పెంచుకున్నది. తన తండ్రి బండా, కల్పి ఆధిపత్యంలో కొంత భూభాగాన్ని షంషరుకు అందజేసింది. 1761 లో ఆయన, ఆయన సైన్యం బృందం మరాఠాలు, ఆఫ్ఘన్ల మధ్య జరుగిన మూడవ పానిపట్టు యుద్ధంలో పేష్వాతో కలిసి పోరాడారు. ఆ యుద్ధంలో గాయపడిన షంషరు కొన్ని రోజుల తరువాత డీగు వద్ద మరణించాడు.
మరణం
మస్తానీ 1740లో మరణించింది. ఆమె మరణానికి కారణం గూఢంగానే ఉంది. కొంతమంది భాజీరావు మరణించిన తరువాత ఆయనమరణం కల్గించిన దిగ్భ్రాంతి కారణంగా ఆమె మరణించిందని భావిస్తున్నారు. మరికొందరు భాజీరావు మరణించిన తరువాత ఆమె హత్యచేయబడిందని భావించారు. అయినప్పటికీ చాలామంది ఆమె తన ప్రేమికుడైన భాజీరాలు ఇచ్చిన అంగుళీయం లోని విషం ఉపయోగించి ఆత్మహత్యచేసుకున్నదని భావించారు. మరికొందరు ఆమె భాజీరావు మరణించిన తరువాత సతి ఆచారం అనుసరించి మరణించిందని విశ్వసించారు. మస్తానీ శరీరం పబలు గ్రామంలో సమాధి చేయబడింది. ఆమె హిందూ, ముస్లిం ఆచారాలను పాటించినదానికి గుర్తుగా ఆమె సమాధిని మస్తానీసమాధి, మస్తాజీమజీరు అన్న పేర్లతో పిలువబడింది.
సంతతి
షంషరు బహదూరు కుమారుడు నవాబు మొదటి అలీ బహదూరుకు మస్తానీకి వరకట్నంగా వచ్చిన - ఝాన్సీ, సాగరు, కల్పి మొదలైన రాజ్పుతానా భూభాగాలు ఇవ్వబడ్డాయి. 1858 లో, 1857 లో జరిగిన భారత తిరుగుబాటు సమయంలో ఆయన కుమారుడు నవాబు రెండవ అలీ బహదూరు ఝాన్సీకి చెందిన రాణి లక్ష్మీబాయి పంపిన రాఖీ మీద స్పందించి బ్రిటిషు వారికి వ్యతిరేకంగా పోరాడారు.
అదనపు అధ్యయనం
వర్గం:Year of birth unknown వర్గం:1740 మరణాలు వర్గం:రాజ్‌పుత్‌లు వర్గం:భారతీయ హిందువులు వర్గం:భారతీయ ముస్లింలు వర్గం:మహారాష్ట్ర సామ్రాజ్యంలో మహిళలు వర్గం:18th-century Indian royalty వర్గం:Indian female royalty వర్గం:1699 జననాలు
ఆర్.రాధ
ఆర్.రాధ భరతనాట్య కళాకారిణి.